عادل الدین احمد

عادل الدین احمد (1 مارچ 1913ء - 26 جون 1981ء)، بنگلہ دیشی وکیل اور سیاست دان تھے۔ احمد 1 مارچ 1913ء کو کالینگر، کالکنی مداری پور، مشرقی بنگال، برطانوی راج میں پیدا ہوئے۔ انھوں نے 1935ء میں راجندر کالج سے گریجویشن کیا۔ اس کے بعد انھوں نے ریپن کالج میں قانون کی تعلیم حاصل کی اور 1942 میں گریجویشن کیا۔ 

 پیشہ وارانہ زندگی 
عادل الدین نے 1943ء میں فرید پور بار میں شمولیت اختیار کی۔ انھوں نے 1943ء میں فرید پور میں آل انڈیا مسلم لیگ میں شمولیت اختیار کی اور تحریک پاکستان کی حمایت کی۔ وہ لیگ کی ضلعی اسسٹنٹ سکریٹری منتخب ہوئے۔ انھوں نے صوبائی مسلم لیگ کونسل کے رکن کے طور پر خدمات انجام دیں۔ انھوں نے  عبد الحمید خان بھاشانی  کے ساتھ  کام کیا اور عوامی لیگ کے قیام میں مدد کی۔ انھوں نے فرید پور عوامی مسلم لیگ کے سکریٹری اور لیگ کی ایگزیکٹو کمیٹی کے رکن کے طور پر خدمات انجام دیں۔ 1953ء میں وہ فرید پور ڈسٹرکٹ بورڈ کے لیے منتخب ہوئے۔ 1954ء میں وہ مشرقی بنگال قانون ساز اسمبلی اور پاکستان کی آئین ساز اسمبلی کے لیے منتخب ہوئے۔ Kamal, Ahmed. "Ahmed, Adeluddin". Banglapedia. اخذ شدہ بتاریخ 21 September 2017. احمد نے پاکستانی پارلیمنٹ میں زبان کے بل میں ترمیم کی جو 16 فروری 1956ء کو منظور ہوا۔ اس کی ترمیم نے اردو اور بنگالی دونوں کو پاکستان کی ریاستی زبانیں بنا دیا۔ وہ 1957ء میں راج شاہی یونیورسٹی کی سینیٹ کے لیے منتخب ہوئے اور انھوں نے یونیورسٹی کے قیام اور تشکیل میں مدد کی۔ انھوں نے فرید پور عدالت کے پبلک پراسیکیوٹر کے طور پر خدمات انجام دیں۔ انھیں 1958ء میں عوامی لیگ اور ریپبلکن پارٹیکے فیروز خان نون کی اتحادی حکومت میں وزیر بنایا گیا۔ 1970 میں وہ عوامی لیگ کے ٹکٹ پر پاکستان کی قومی اسمبلی کے لیے منتخب ہوئے۔ 1974 میں انھیں بنگلہ دیش پبلک سروس کمیشن میں مقرر کیا گیا اور 1975 میں ریٹائر ہوئے۔ انھوں نے اپنی باقی زندگی قانونی پیشے میں گزاری۔ 

 وفات 
عادل الدین 26 جون 1981ء کو انتقال کر گئے۔ Kamal, Ahmed. "Ahmed, Adeluddin". Banglapedia. اخذ شدہ بتاریخ 21 September 2017.

 حوالہ جات 

زمرہ:بنگلہ دیش عوامی لیگ کے سیاست دان
زمرہ:پاکستان کے عام انتخابات 1970ء کے سیاسی امیدوار
زمرہ:پاکستانی ارکان قومی اسمبلی 1955ء تا 1958ء
زمرہ:پہلی جاتیہ سنسد کے ارکان
زمرہ:1913ء کی پیدائشیں
زمرہ:1981ء کی وفیات